**Methexis**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-au mătuit de mult ferestrele ştiute

Din sufletul ce-şi suie dorinţa către cer

Răsună rugi prin temple vechi pierdute

Tălăzuind mirosuri de smirnă şi mister.

Cheamă Domnu cu glas de alăută,

Cu sunet blând prelins în trup de lut

Ne aduce tainic priveliştea ştiută

A unui ev ce a fost sau doar ni s-a părut.

Vibrând în noi atunci cu tinereţe

Pluteam semeţi, idei în zbor de vulturi beţi

De-a clipelor noastre fluidă frumuseţe,

Pictând pe aripi doar albe dimineţi.

Azi trupu-n care ieri amiezile-au apus

Între acum şi apoi se îndoaie supus.

Doar gândul mai cutează la culmile semeţe,

În noi dorm columbi în lut de tristeţe.